 Quxuuntiga Soomaaliyeed ee sida daadka u soo galay wadamada galbeedka 15-kii sano ee ugu dambeeyey oo ay aafeeyeen geeska Africa colaadaha hubaysani maaha kuwii u horeeyey ee jaaliyad ahaan dhulkan soo daga, jaaliyado farabadan oo ka yimid meelo kala duwan oo dunida sadexaad ka mid ah ayaa iyaguna sidoo kale dhulal kan soo degay iyagoo tabanaya inay ka soo yaaceen masiibooyin dad samee ah oo ka qarxay deegaanadii ay deganaayeen, tusaale ahaan jaaliyadaha Asian-ka ah ee ku dhaqan boqortooyada ingiriiska waxa ka mida kuwa ka kala yimid wadamada Pakistan iyo India oo la odhan karo labaduba way uga soo horeeyeen Soomalida dhulkan, hadana marka aad u kuur u gasho jaaliyadahaas waxay guntiga dhiisha iskaga dhigeen sidii ay ubadkooda ugu ilaalin lahaayeen dhaqamadoodii iyo luqadoodii, guryaha hindidana waxa ilaa maanta lagaga hadlaa afkii hindiga,guryaha Pakistantana waxa lagaga hadlaa afkii urduuga, waxay samaysteen jaaliyado adag oo midaysan oo dagaal aan yarayn la galay sidii ay uga badbaadi lahaayeen dhaqamada ajanabiga ah ee ay soo dhex galeen. 